paragraph_text: Zatipak, slovna pogreška, tiskarska pogreška ili tipfeler (njem. Tippfehler) je slučajna pogreška nastala tijekom tipkanja. Zatipci su najčešće udvostručenje, manjak, zamjena ili premještaj slova. U slovne pogreške ne ubrajamo pravopisne, gramatičke (slovničke) ili kakve druge pogreške nastale zbog neznanja autora ili pak pogreške nastale svjesno.